**Firul unui telegraf sentimental**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De-or trece ani prin zodii curgătoare,

Iar timpul va-încâlci al vieții fir,

Va mai rămâne firul de splendoare

ce gândul mi-l întinde spre Zefir.

Îmi va uni a sufletului pală

del al tău chip, scăldat în înfloriri

Iar firul spre Etern va da năvală

să îți transmită fluxul de iubiri,

Că lipsa ta rămâne o durere

pe care o suport cu stoicism,

Că îmi vei fi eterna adiere

pe care o păstrez din egoism.

Cum nu mai am a vieții anvergură

care să-mi dea tăria unui zbor,

să îți urmez interna aventură

pe acest cer, de îngeri păzitor,

Voi matisa o inimă zbătută

cu acest fir legat de al tău vis,

ca s-o păstrez așa cum e născută

să te iubească într-un fel nescris.

Voi micșora, astfel, acea distanță

ce mă separă, fără să fi vrut,

Și îți transmit pe-a dorului portanță

Că te iubesc până voi fi iar lut!